Como ye de dar, o desenvolique d'istas arias ta l'aragonés podría fer muita honra ta facilitar o suyo  emplego correcto, en internet, en l'ambito de l'administración, ta l'amostranza, t'a divulgación de l'aragonés, asinas como ta qualsiquier actividat de tipo academico-scientifico. Encara que puedan pareixer tecnolochía leixana y compleixas (y lo son), a existencia de prochectos multiluengache de software libre en quasi totz ixos aspectos (aspell / hunspell, Apertium / Opentrad, Festival, HTS…) y o feito que o gran treballo feito ta luengas vecinas ye aproveitable, permite pensar en que sería posible contar con  ixas ferramientas con una inversión de recursos muit razonable.